År A

**4. SØNDAG I PÅSKEN**

P: Kære kristne! Kristus er hyrden, som kender hver enkelt af os ved navn. Lad os bede ham hjælpe os til altid at genkende hans stemme og trofast følge ham:

1. At alle med pastorale opgaver og ansvar i Kirken

må fremstå som gode og værdige hyrder

efter den gode hyrdes, Jesu Kristi eksempel.

Derom beder vi.

A: Herre, hør vor bøn.

2. At de, der optræder som tyve og røvere i Kirken,

må blive ramt i hjertet og omvende sig.

Derom beder vi.

A: Herre, hør vor bøn.

3. At alle hjordens vildledte og lidende får

må finde vejen hjem til folden.

Derom beder vi.

A: Herre, hør vor bøn.

4. At vor menighed må tage godt imod og lade sig lede

af de hyrder, der kommer med kald og tilskyndelse

fra ham, som kaldes Porten til fårefolden.

Derom beder vi.

A: Herre, hør vor bøn.

5. At Kristus fortsat må kalde unge mænd iblandt os

til præstetjeneste for at tage del i hans hyrdegerning,

og at han vil lette opgaven for dem.

Derom beder vi.

A: Herre, hør vor bøn.

6. At kaldet til opbrud fra den vante livsform

for at vie sig helt til Gud som ordensfolk

- nonner og munke, søstre og brødre -

må være levende og frugtbart også hos os.

Derom beder vi.

A: Herre, hør vor bøn.

P: Almægtige Gud, himmelske Fader,

du har sat Jesus Kristus til vogter og hyrde for vore sjæle.

Bevar os hos ham, vi, der var som vildfarne får.

Ved Kristus, vor Herre.

A: Amen.